Con un prodichioso taliento, en 2006 Messi s'establió entre os millors chugadors d'o mundo antes d'os 20 años.Maradona consideró a Messi, con solo 18 años, o millor chugador d'o mundo chunto a Ronaldinho, mientres que o brasileño mesmo, poco dimpués de ganar o Balón d'Oro, comentó: "Ni sisquiera soi o millor en o Barça", en referenzia a lo suyo compañero. Cuatre años más tarde, dimpués que Messi ganase o suyo primer Balón d'Oro, o debate publico sobre as suyas cualidaz como chugador superó o suyo estatus en o futbol contemporanio a la posibilidat que estase o millor chugador d'a istoria. O primer defensor d'ixa tesi estió o suyo entrenador Guardiola qui, en agosto de 2009, declaró que l'archentino yera o millor chugador que eba visto. En os años siguiens, ista opinión obtenió una mayor azeptazión entre os expiertos, entrenadors, ex chugadors, chugadors autuals y afizionaus a lo futbol; mesmo por debán de Maradona y Pelé. Manimenos, un feito como que Messi no ganó a Copa Mundial d'a FIFA con Archentina ha abocau a unatro sector d'a opinión publica a declarar-lo u zitar-lo nomás como o millor chugador de club en a istoria.